Վիրջինիա Վուլֆ

**Վիրջինիա Վուլֆ** (, , Սուսեքս, Մեծ Բրիտանիա), բրիտանացի գրող, գրաքննադատ, մոդեռնիստական՝ մասնավորապես Գիտակցության հոսքի գրականության ամենախոշոր և ազդեցիկ ներկայացուցիչներից մեկը։

## Կենսագրություն
Վիրջինիա Վուլֆը ծնվել է 1882 թվականի հունվար 25–ին Լոնդոնում՝ հայտնի բրիտանացի գրաքննադատ Լեսլի Սթիվենի ընտանիքում։ Նախնական կրթությունն ստացել է տանը՝ ծնողների ղեկավարությամբ։ Վիրջինիան 13 տարեկան հասակում կորցնում է մորը, իսկ 1904 թվականին վախճանվում է հայրը։ Մոր մահից հետո նա շարունակում է  կրթությունը Լոնդոնի իգական քոլեջներից մեկում։ Ոսումնասիրում է հունարեն, լատիներեն, գերմաներեն  և, իհարկե, գրականություն ու պատմություն։ 1909 թվականից Վիրջինիան սկսում է գրաքննադատական  հոդվածներ հրատարակել լոնդոնյան ամսագրերում։ 1912 թվականին ամուսնանում է գրող և լրագրող Լեոնարդ Վուլֆի հետ։ 1917 թ. ամուսնու հետ հիմնում է «Հոգարդ պրես» հրատարակչությունը, որտեղ և հետագայում լույս են տեսնում նրա բոլոր ստեղծագործությունները։

Ծնողների մահը չափազանց ծանր  ազդեցություն էր ունեցել Վիրջինիայի հոգեկան աշխարհի վրա, նա մի քանի անգամ փորձել էր ինքնասպանություն գործել։ Երկրորդ համաշխարհային պատերազմի սկիզբը և ամուսնու համար վախը (Լեոնարդ Վուլֆը հրեա էր) հանգեցնում են նրա հոգեկան հավասարակշռության էլ ավելի խախտմանը, որի հետևանքով 1941 թ. ապրիլի 18–ին նա ինքնասպանություն է գործում։

## Ստեղծագործություններ
[մինի|ձախից|200px|[Ռոջեր Ֆրայ. Վիրջինիա Վուլֆի դիմանկարը, մոտ 1917 թ.]]
Վիրջինիա Վուլֆի ստեղծագործությունները թարգմանվել են շուրջ 50 լեզուներով։ Նա համարվում է 20-րդ դարի ամենաճանաչված և հեղինակավոր վիպասաններից մեկը։ Նրա վեպերն իրենց բնույթով փորձարարական ստեղծագործություններ են, որոնցում հեղինակը օգտագործում է գիտակցության հոսքի մեթոդները՝ ուշադրություն դարձնելով ոչ միայն կերպարների հոգեբանական, այլև զգացմունքային առանձնահատկությունների վրա։ Վիրջինիա Վուլֆն իր առաջին ստեղծագործությունը՝ «Հեռացում ծովով» վեպը, գրել է դեռևս 1900 թվականին, սակայն այն լույս է տեսել միայն 1915 թ.։ 1925 թ. հրատարակված «Միսիս Դելոուեյ» վեպում Վուլֆը դիտարկում է միջին դասին պատկանող կնոջ հոգեբանական առանձնահատկությունները, իսկ 1927 թ. լույս տեսած «Փարոսի վրա» ստեղծագործությունում վերլուծում է կնոջ ստեղծագործական ինքնուրույնության, սեռերի հավասարության, ընտանեկան հարաբերությունների խնդիրները։ «Օռլանդո» (1928) վեպում հեղինակը փորձում է ներկայացնել երիտասարդ արիստոկրատի կենսագրությունը, ընդ որում՝ պատմական կենսագրության և աբսուրդի ժանրերը միահյուսվում են։

մինի|200px|Վիրջինիա Վուլֆի կիսանդրին Լոնդոնում
«Ալիքներ» (1931) երկում հեղինակը պատմում է վեց ընկերների մասին, որոնց կերպարները ստեղծում են ալիքների տպավորություն։ Այս վեպը յուրահատուկ տեղ է գրավում Վուլֆի ստեղծագործություններում, քանզի իր ժանրային առանձնահատկություններով այն ավելի շուտ բանաստեղծություն է, քան վեպ։ 1933 թվականին լույս տեսած «Ֆլաշ» վեպն իրենից ներկայացնում է վիկտորյան ժամանակաշրջանի բանաստեղծուհի Էլիզաբեթ Բարրեթ Բրաունինգի շան կենսագրությունը, որը գրված է հենց շան անունից։ Գրողի վերջին ստեղծագործությունը՝ «Գործողությունների միջև» (1941) վեպը նվիրված է մարդու՝ արվեստի միջոցով փոխակերպման, կյանքի անցողիկության խնդիրներին։

## Մատենագիտություն
*1915 - «Ծովով հեռացում» (*The Voyage Out*)
*1919 - «Ցերեկ և գիշեր» (*Night and Day*)
*1922 - «Ջեյքոբի սենյակը» (*Jacob’s Room*)
*1925 - Միսիս Դելոուեյ
*1927 - «Փարոսի վրա» (*To the Lighthouse*)
*1928 - «Օրլանդո» (*Orlando։ A Biography*)
*1931 - «Ալիքներ» (*The Waves*)
*1933 - «Ֆլաշ. կենսագրություն» (*Flush։ A Biography*)
*1937 - «Տարիներ» (*The Years*)
*1941 - «Գործողությունների միջև» (*Between the Acts*)
*1953 - Գրողի օրագիրը (*A Writer’s Diary*)

## Էկրանավորում
* 1977 — «Հեշտ թույն (ֆիլմ)»
* 1982 — «Ալիքներ (ֆիլմ)»
* 1983 — «Փարոսի վրա (ֆիլմ)»
* 1990 — «Սեփական սենյակ (ֆիլմ)»
* 1992 — «Օռլանդո (ֆիլմ)»
* 1997 — «Միսիս Դելլոուեյ (ֆիլմ)»
* 2002 - «Ժամերը (ֆիլմ)»

## Վիրջինիա Վուլֆի կերպարը
* Էդուարդ Օլբի, «Ո՞վ է վախենում Վիրջինիա Վուլֆից» (Who’s Afraid of Virginia Woolfe?), 1962։

## Գրականություն
* Thomas C. Caramagno: *The Flight of the Mind: Virginia Woolf’s Art and Manic-depressive Illness*. University of California Press; New Ed edition, Ewing, NJ 1996, ISBN 0-520-20504-9
* Anthony Curtis: *Virginia Woolf: Bloomsbury and beyond*, London: Haus Books, 2006, ISBN 1-904950-23-X
* Jane Goldman: *The Feminist Aesthetics of Virginia Woolf: Modernism, Post-Impressionism and the Politics of the Visual*. Cambridge University Press, Neuauflage 2001, ISBN 0-521-79458-7
* Kay Redfield Jamison: *Touched with Fire: Manic-Depressive Illness and The Artistic Temperament*. The Free Press, New York 1993, ISBN 0-02-916030-8
* Susan Sellers: *Vanessa and Virginia*. [Fiktionale Biografie]. Two Ravens, 2008; Houghton Mifflin Harcourt, Boston 2009, ISBN 978-0-15-101474-3
* Jean Moorcroft Wilson: *Virginia Woolf and Anti-Semitism*, Cecil Woolf, London 1995, ISBN 1-897967-40-3.
* N. C. Thakur: *The Symbolism of Virginia Woolf*. Oxford University Press, London 1965
* Michael Cunningham: *Die Stunden*. btb Verlag 2001, ISBN 3-442-72629-8. Drei scheinbar unabhängige Handlungsstränge zeigen Virginia Woolf in den 1920er Jahren, Laura Brown im Kalifornien der 1950er Jahre und Clarissa Vaughan im New York der 1990er Jahre. Sie sind verknüpft über die von Virginia Woolf geschaffene Gestalt der Mrs Dalloway.

## Ծանոթագրություններ

## Արտաքին հղումներ
* Վիրջինիա Վուլֆ. Մասնագիտություններ կանանց համար
* Վիրջինիա Վուլֆը standardebooks.org֊ում

Կատեգորիա:19-րդ դարի անգլիացի գրողներ
Կատեգորիա:20-րդ դարի աթեիստներ
Կատեգորիա:20-րդ դարի անգլիացի վիպասաններ
Կատեգորիա:20-րդ դարի կին գրողներ
Կատեգորիա:20-րդ դարի վիպասաններ
Կատեգորիա:Անգլիացի աթեիստներ
Կատեգորիա:Անգլիացի գրողներ
Կատեգորիա:Անգլիացի կին վիպասաններ
Կատեգորիա:Անգլիացի հումանիստներ
Կատեգորիա:Անգլիացի վիպասաններ
Կատեգորիա:Բրիտանացի կին դրամատուրգներ
Կատեգորիա:Բրիտանացի հումանիստներ
Կատեգորիա:Գրաքննադատներ
Կատեգորիա:Ինքնակենսագիրներ
Կատեգորիա:Ինքնասպան գրողներ
Կատեգորիա:ԼԳԲՏ վիպասաններ
Կատեգորիա:Կրոնների քննադատներ
Կատեգորիա:Հուդայականության քննադատներ
Կատեգորիա:Հրատարակիչներ
Կատեգորիա:Մոդեռնիստ գրողներ
Կատեգորիա:20-րդ դարի ոչ գեղարվեստական գրողներ
Կատեգորիա:Վիրջինիա Վուլֆ
Կատեգորիա:Անգլիացի թարգմանիչներ
Կատեգորիա:Անգլիացի սոցիալիստներ
Կատեգորիա:Անգլիացի ֆեմինիստներ
Կատեգորիա:Անգլիացի ֆեմինիստ գրողներ
Կատեգորիա:Բրիտանացի կին վիպասաններ
Կատեգորիա:20-րդ դարի թարգմանիչներ